**ÅRSMELDING KOMMUNESTYREGRUPPA BØMLO ARBEIDERPARTI 2016**

Bømlo Arbeiderparti hadde ved starten av 2016 8 representantar i kommunestyret. Odd Harald Hovland, Torunn Laurhammer, John Magne Søvold, Hans Otto Robberstad, Sigve Jarle Bråthen, Tilla Elisabet Instefjord, Endre Barane og Ragnhild Ravna Skjærvik.

Vår representasjon og politiske roller er som fylgjer:

Ordførar: Odd Harald Hovland

Formannskapet: Odd Harald Hovland

Torunn Laurhammer

Vara: John Magne Søvold, Tilla E. Instefjord, Hans Otto Robberstad, Ragnhild R. Skjærvik

Utval for Helse og omsorg:

Hans Otto Robberstad (leiar)

Endre Barane

Silje Midtbø Økland

Vara: Kjell Egil Hollund, Berit Alise Hjellbakke, Birger M. Rogne, Torill S. Sjøvoll, Petter Andreassen

Utval for Oppvekst, kultur og idrett:

Ragnhild Ravna Skjærvik (leiar)

Sigve Jarle Bråthen

Vara: Torill S. Sjøvoll , Endre Barane, Tilla E. Instefjord, Sigurd Barane

Utval for Areal og samferdsel:

John Magne Søvold (leiar)

Tilla Elisabet Instefjord

Tove Lise A. Aasheim

Vara: Birger Magne Rogne, Torunn Laurhammer, Kjell Egil Hollund, Silje M. Økland, Kristine Berge

Torunn Laurhammer er gruppeleiar og sit som nestleiar i valnemda.

I haust valde John Magne Søvold å melda seg ut av Arbeiderpartiet på bakgrunn av fylkestinget sitt vedtak om ny skulebruksplan. Han møter no som uavhengig representant.

Det er ulik erfaring med politisk arbeid og anna organisasjonsarbeid i gruppa. Alle representantane har vist stort engasjement og vilje til hardt arbeid for å få til god politikk for kommunen vår.

Arbeiderpartiet samarbeider med Krf, Venstre og Senterpartiet i ein koalisjon og presenterte i januar 2016 ei politisk plattform for arbeidet i perioden. Me fekk mange av våre viktige saker med i denne plattforma og ser allereie i det første året tydelege resultat av dette samarbeidet både med omsyn til ein ansvarleg økonomisk politikk og saker som IA arbeid, satsing på tidleg innsats i skulen, bygging av ny ungdomsskule, skjenkepolitikk og næringsarbeid.

Det har vore 8 kommunestyremøter, 8 formannskapsmøter og 6 møter i hovudutvala i 2016. Me har hatt gruppemøter i forkant av kommunestyremøtene og før møterundane i formannskapet og utvala. I tillegg har me kalla inn til ekstra gruppemøter etter behov i samband med til dømes budsjettarbeid. På gruppemøta møter i tillegg til representantane to valde personar frå styret og i ulik grad medlemmer i partiet.

Me la fram eit felles budsjettframlegg med koalisjonspartia. I dette framlegget støtta me i hovudsak rådmannen sitt budsjett, men som i 2015 kom me med nokre konkretiseringar som til dømes om satsing på tidleg innsats og me bad om utgreiing av ei rekkje saker i løpet av året. Viktige saker i året som gjekk var i tillegg til budsjettarbeidet: Bømlopakken, kommunedelplan helse og omsorg, asylmottak/busetjing av flyktningar, næringsarbeid, opplæringskontor og Hordaland fylkeskommune sin skulestruktur.

Arbeiderpartiet er framleis heilt klart er det leiande partiet i kommunen og me opplever å få gjennomslag for vår politikk. Me ser fram til vidare godt samarbeid med styret og medlemmene i partiet, og vil framleis jobba hardt for å få til god arbeiderpartipolitikk.

For kommunestyregruppa

Torunn Laurhammer